FAU – 29.februar 2024

* Vil det bli ett opplegg for de eldste barna som skal begynne på skole?

I sunde kvernevik barnehagene har vi fokus på et likeverdig barnehagetilbud. Så alle som går i sunde kvernevik barnehagene følger årshjulet til lekbasert læring. Vi følger retningslinjene til udir med tanke på ivareta overgang bhg skole på en best mulig måte.

* Vil det bli som på Ærfugl med besøk på skole?

Alle skolestarterene i Sunde og Kvernevik barnehagene besøker sine nærskoler. De som hører til sunde eller kvernevik skole låner klasserom og leker på uteplassen flere ganger i løpet av våren. De som begynner på skole lenger ifra besøker skolen 1-2 ganger. I kvernevik samles alle barna i bydelen som begynner på Sunde eller kvernevik en gang på våren. Usikker på hvordan dette er i andre bydeler.

* Svømming?

Alle skolestartere i sunde og kvernevik bhg har 10 ganger svømming/vanntilvenning i løpet av høst eller vår. Dette er et gratis tilbud til alle barnehager i landet.

* Annet opplegg for forberedelser til skole?
* Bybesøk og museumsbesøk?

Bybesøk og museumsbesøk vil nok variere i forhold til hva det er fokus på.

* Skolerelaterte aktiviteter slik som de idag har på Ærfugl med alt de lærer - lesing - telling - alfabet - skrive navnet sitt etc

I tråd med forskning, rammeplan og lekbasert læring leker vi med tall, bokstaver, lyder, lytting, skriving av navn, gjenkjenning i tall og bokstaver helt fra barna begynner i barnehagen.

Når det gjelder overgangen til skolen er det viktigste sosial kompetanse og trygghet. Hvis ikke tryggheten er på plass, vil barna bruke mye tid på å føle seg trygge og da er det mindre rom for læring. Det er ikke et mål at barn skal kunne lese, eller kunne alle bokstaver før de begynner på skolen – da vil de fort kjede seg i skolen og falle utenfor. Dette er skolen veldig tydelige på. Det viktigste for skolen, er selvstendighet i forhold til påkledning, dogåing og det å spørre om hjelp hvis de trenger det. Det er skolen som skal være klare for å ta imot bhg-barn, ikke barnehagen som skal gjøre barna skoleklare.

I rammeplan for barnehage står det at «barnehagen skal bidra til at barna kan avslutte barnehagetiden på en god måte og møte med skolen med nysgjerrighet og tro på egne evner. Barna skal bli kjent med hva som skjer i skolen og sfo.

I rammeplan for barnehagens innhold og oppgaver er det formulert prosessmål som beskriver hvordan barnehagen skal bidra til å gi barna opplevelser og erfaringer, og hvordan personalet må arbeide for å nå disse målene. Rammeplanen inneholder ikke mål for hva barn skal mestre eller kunne når de forlater barnehagen.

Læreplanene for fag i Kunnskapsløftet inneholder kompetansemål som angir hva det enkelte barnet skal kunne etter endt opplæring på ulike trinn.

* Skal alle avdelinger ha førskolebarn?

Alle barna skal ha førskolebarn, vi har en pågående prosess nå for å ivareta alle barn på best mulig måte og med like variasjoner i hver gruppe.

* Hvor ofte vil de samles sammen?

Som de fleste andre bhg vil de samle 1-2 ganger i uken på tvers av avdelinger. I tillegg vil man arbeide skoleforberedene innad i avdelingene.

* Hva er grunnen til at Sundelia avvikler Ærfugl?

For det første er forskningen ganske klar på at rene skolegrupper i barnehagen ikke er heldig for 5 åringene og heller ikke for barna som er 3 og 4.

Det svakeste leddet i skolegruppen vil stort sett alltid være det svakeste leddet i skolegruppen. Vi ser at skolegruppen har fjernet 5 åringene som rollemodeller for 4 åringene, og 4 åringene har ingen å strekke seg til….

Innholdet i skolegruppen er veldig bra isolert sett, for de som mestrer det – men for barn som har utfordringer vil det være utfordrende.

Barn med f.eks spes.ped rapporter tok det lang tid å skrive rapporter på i år (da de ansatte opplevde at de ikke kjente barna godt nok til jul, rapporten skal være inne 1. desember).

Nou-rapporten *viser blant at det er viktig å forberede barna til skolestart og noe av det viktigste de har med seg til skolen er sosial kompetanse, handlingskompetanse, språklig kompetanse og lærelyst. Utvalget for rapporten mener det er viktig å gi de eldste barna en fellesskapsfølelse om overgangen til skolen som innebærer utfordringer, men også muligheter.*

*Utvalget er samtidig tydelige på de eldste barna fortsatt må få god tid til å leke med de yngre barna og inngå som en del av barnegruppen.*

Biten som gjør at det ikke blir et likeverdig barnehagetilbud til det beste for alle

Eks.

Havørn hadde 19 barn, hvorav 14 var 3 åringer pga valget om skolegruppe. I Høst var det 10 bleiebarn, mange som fortsatt sov og mange som trengte mye hjelp i påkledning. Dette har vært en stor påkjenning for de som jobber der. Dette tar mye tid vekk fra barna til praktiske ting, bemanningsnormen er 6 barn pr. 3 voksne. Over 3 år.

Svane har vært 11 barn i år, dette fordrer 2 voksne. Barnehagen er åpen fra 0715 – 1630, de ansatte jobber 7.5 timer, og pedagogen har 4 timer plantid. Det er mye tid alene med 11 barn og 1 voksen. I år har svane hatt «flaks» de har 1, 6 utfører, men der er det til sammen 48 timer direkte spes.ped hjelp som er lovpålagt barnet. De regnes derfor ikke med i bemanningen og kan ikke gå i et vaktsystem – de skal i størst mulig grad følge barnet. Her er det en sakkyndig rapport som sier noe om hvordan hjelpen skal gis.

Igjen så er ikke dette noe vi kan forsvare som et likeverdig barnehagetilbud.

* De barna som kommer opp fra småbarn, skal de gå på samme avdeling til de da begynner på skole?

Forskning viser hvor sårbart det er for barn med brudd og vårt mål er at de da skal gå på 2 avdelinger i løpet av tiden de går i barnehagen. Nå er vi i en endring og da vil noen måtte bytte en ekstra gang. Men ikke etter høsten 2024.

* Søsken? Kommer de på samme avdeling som søsken eller egen avdeling?

Her ser vi på hva foreldrene ønsker, noen ønsker ikke samme avdeling og noen ønsker samme avdeling. Da blir det eventuelt naboavdeling og samme grov-garderobe.

* Flere som lurer på hvorfor dette plutselig har skjedd så brått uten noen form for spørsmål etc til andre foreldre. Alle har vært så fornøyde med Ærfugl og de ansatte her, og veldig mange av de som har barn her nå er glade de er ferdige i Sundelia nå til sommeren pga nettopp dette.

Det er en prosess som har foregatt over tid for oss, vi har sett hvordan belastningen har vært på de andre avdelingene og fått tilbakemeldinger på at det er vanskelig å ivareta likeverdig barnehagetilbud. Vi har derfor sett til forskning, hørt med fagfolk og andre virksomheter som har gjort det samme.

Dette handler ikke om innholdet eller kvaliteten hverken hos de ansatte eller det pedagogiske innholdet..

Grunnen til at foreldre ikke er blitt informert er fordi dette ikke er en høringssak som dere kan påvirke, men en endring som blir gjort for å ivareta barnets beste og likeverdig barnehagetilbud utifra forskning.

Vi har også fått tilbakemeldinger fra skolen på at andre barn fra de andre barnehagene har vansker med å komme inn i vennerelasjoner fordi skolegruppen som kommer fra Sundelia er massiv. De positive tilbakemeldingene er at de er gode på stasjoner og forståelsen av det.